-Արցախը քաղաքական նոր փուլ է թևակոխում, սպասում է 2020 թվականի համապետական ընտրություններին: Իսկ այդ ընտրություններում «Ազատ հայրենիք» կուսակցությանն ավելի ազատ մասնակցությանը, որը ես եմ ղեկավարում, նախարարի պաշտոնը միայն կխանգարեր: Եվ ինչու չէ նաև՝ խնդիր կառաջացներ լեգիտիմության, վարչական լծակների օգտագործման առումով: Ընտրություններին մասնակցելու առումով հավասար պայմաններ ստեղծելը շատ կարևոր է: Մինչև 2020 թվականը ես կզբաղվեմ ակտիվ կուսակցաշինությամբ, հավանական է նաև, որ կշարունակեմ որոշ շատ ավելի թեթև ծառայություններ մատուցել, որովհետև տնտեսական բազմաթիվ նախագծեր կան, որոնք ներդրողների խնդրանքով կապված են ինձ հետ: Բայց հիմնական իմ գործունեությունը լինելու է քաղաքականության տիրույթում: